30.05.2022 Valtuustoaloite Mikko Lehtosen nimikko-kaukalon hankkimisesta Kirkonkylän koulun kentälle.

Kirkonkylän koulun ulkojäiltä on moni ruskolainen saanut punan poskiinsa ja liikunnan tuottaman ilon. Kenttä toimii myös koulujen ja varhaiskasvatuksen aktiivisena luistelupaikkana. Yksi merkittävä puute on kaukalon puuttuminen. Kaukalolla saataisiin kentän käyttöä monipuolistettua entisestään. Kirkonkylän koulun kentällä on pelaillut lapsuutensa ja nuoruutensa Ruskolla asunut Mikko Lehtonen. Hän on urallaan voittanut jääkiekon alle 20-vuotiaiden Maailmanmestaruuden, 2 aikuisten Maailmanmestaruutta, sekä Olympia kultaa. Ruskon kokoomuksen valtuustoryhmä tekee aloitteen nimikko kaukalon hankkimiseksi kunnianosoituksena Lehtoselle kirkonkylän koulun kentälle.